ພວກປະທ້ວງ ຕັນທາງເຂົ້າທ່າເຮືອ ໃນເຂດຝັ່ງຕາເວັນຕົກ ຂອງສະຫະລັດ ແລະການາດາ (ເບິ່ງສະໄລດ໌)
ເຈົ້າໜ້າ​ທີ່​ ປະ​ຈໍາ​ທ່າ​ເຮືອ​ແຊນ​ດິ​ເອ​ໂກກ່າວ​ວ່າ ການ​ປະ​ທ້ວງ ​ເຮັດ​ໃຫ້​ມີ​ຜົນກະທົບ​ຕໍ່​ທຸລະ​ກິດ​ໜ້ອຍ​ນຶ່ງ ແຕ່ພວກປະທ້ວງຖືກຈັບກຸມສີ່ຄົນ
ພວກປະທ້ວງຕໍ່ຕ້ານວອລສຕຣີທ ຫລື Anti-Wall Street ໄດ້ພາກັນຕັນປະຕູຂອງທ່າ ເຮືອບາງແຫ່ງ ທີ່ມີກຳປັ່ນເຂົ້າຈອດຫຼາຍທີ່ສຸດ ໃນເຂດຝັ່ງຕາເວັນຕົກໃນສະຫະລັດແລະ ການາດາ ອັນເປັນພາກສ່ວນຂອງການເຄຶ່ອນໄຫວປະທ້ວງເປັນເວລາດົນເກືອບສາມເດືອນ ເພື່ອຕໍ່ຕ້ານໃນສິ່ງທີ່ພວກເຂົາເຈົ້າເອີ້ນວ່າ ຄວາມໂລບມາກຂອງພວກບໍລິສັດໃຫຍ່ ການປະທ້ວງຫລາຍບັ້ນຂອງວັນຈັນວານນີ້ ໄດ້ເປັນເຫດໃຫ້ມີການປິດການປະຕິບັດການ ບາງພາກສ່ວນລົງ ທີ່ທ່າເຮືອບາງແຫ່ງໃນເມືອງ Oakland ລັດ California ແລະເມືອງ Portland ລັດ Oregon ການເດີນຂະບວນປະທ້ວງທໍານອງດຽວກັນ ກໍມີຂຶ້ນທີ່ເມືອ Anchorage ລັດອາລາສກ້າ ເມືອງ Los Angeles ແລະ San Diego ລັດ California ແລະເມືອງຊີອາດເຕີ້ລ ລັດວໍ ຊິງຕັນ ພ້ອມດ້ວຍເມືອງ ແວນຄູເວີ ຂອງການາດານັ້ນນໍາ ພວກເຈົ້າໜ້າທີ່ປະຈໍາທ່າເຮືອແຊນດິເອໂກ ກ່າວວ່າ ການປະທ້ວງ ແມ່ນ ເຮັດໃຫ້ມີຜົນກະ ທົບຕໍ່ທຸລະກິດໜ້ອຍນຶ່ງ ແຕ່ກໍຍັງຜົນໃຫ້ພວກປະທ້ວງ Occupy ສີ່ຄົນຖືກຈັບກຸມ ພວກເດີນຂະບວນປະທ້ວງທີ່ເອີ້ນວ່າ Wall Street on the Waterfront ແລະກໍາລັງ ແນເປົ້າໝາຍໃສ່ບໍລິສັດ SSA Marine ບໍລິ ສັດຂົນສົ່ງທີ່ເປັນເຈົ້າຂອງສ່ວນນຶ່ງໂດຍທະນາ ຄານການລົງທຶນ Goldman Sachs ພວກປະທ້ວງໄດ້ກ່າວຫາບໍລິສັດດັ່ງກ່າວວ່າຊົມໃຊ້ ແຮງງານບໍ່ຍຸຕິທໍາ ແລະທັບມ້າງສະຫະພັນແຮງງານ ປົກກະຕິແລ້ວ ບໍລິສັດ Goldman Sachs ຈະຕົກເປັນເປົ້າໝາຍຂອງການປຸກລະດົມ ຕໍ່ຕ້ານວອລສະຕຣີທ ຫລື Anti-Wall Street ນັ້ນ